ໂຮງຮຽນການທະຫານທ້ອງຖິ່ນແຂວງຈຳປາສັກ ປິດຊຸດຮຽນກໍ່ສ້າງນາຍສິບ ຊຸດທີ XII
ໃນວັນທີ 17 ຕຸລາ 2022, ຢູ່ໂຮງຮຽນການທະຫານທ້ອງຖິ່ນແຂວງຈຳປາສັກ ໄດ້ມີພິທີປິດຊຸດອົບຮົມກໍ່ສ້າງນາຍສິບ ຊຸດທີ XII ລະບົບ 1 ປີ
ປະຈຳ
ສົກຮຽນ 2021-2022, ໂດຍການເປັນປະທານຂອງ ສະຫາຍ ພົນຈັດຕະວາ ສຸໄກ ພິມມະສານ
ຫົວໜ້າການທະຫານກອງບັນຊາການທະຫານແຂວງຈຳ
ປາສັກ , ມີຄະນະພັກ-ຄະນະບັນຊາອົງການ 5 ຫ້ອງ, ກຳລັງຫຼວງ-ກຳລັງທ້ອງຖິ່ນ, ກຳລັງ ປກສ-ອຳນາດການປົກຄອງຂັ້ນແຂວງ, ພະແນກໂຮງຮຽນ,
ຄະນະ
ອຳນວຍການໂຮງຮຽນ, ແລະ ພະແນກການທີ່ກ່ຽວຂ້ອງ, ຄູ-ອາຈານຕະຫຼອດຮອດນັກຮຽນເຂົ້າຮ່ວມ.
ສະຫາຍ ພັນໂທ ຄຳເຮົ້າ ວົງພົມ ຮອງຫົວໜ້າຫ້ອງເສນາທິການ ກອງບັນຊາການທະຫານແຂວງຈຳປາສັກ ໄດ້ຂຶ້ນຜ່ານຂໍ້ຕົກລົງຂອງກົມໃຫຍ່ເສນາທິ ການກອງທັບ ວ່າດ້ວຍການອະນຸມັດປິດຊຸດຮຽນກໍ່ສ້າງນາຍສິບທະຫານຮາບຊຸດທີ XII ຂອງໂຮງຮຽນທະຫານທ້ອງຖິ່ນແຂວງຈຳປາສັກ, ຈາກນັ້ນ ສະຫາຍ ພັນໂທ ສີສະໄໝ ວັນນິວົງຄຳ ຮອງຫົວໜ້າການທະຫານໂຮງຮຽນການທະຫານທ້ອງຖິ່ນແຂວງຈຳປາສັກ , ໄດ້ຜ່ານບົດສະຫຼຸບການຈັດຕັ້ງອົບຮົມ-ຫັດແອບ ໃນໄລຍະ 1 ປີ ຜ່ານມາ, ໂດຍຍົກໃຫ້ເຫັນດ້ານດີ, ດ້ານອ່ອນ, ຂໍ້ຄົງຄ້າງ ແລະ ບາງບົດຮຽນທີ່ຖອດຖອນໄດ້, ເຊີ່ງມັນສະແດງອອກໃນການເຝິກອົບຮົມຕົວ ຈິງເຫັນວ່າບັນດານັກຮຽນທຸກສະຫາຍໄດ້ເອົາໃຈໃສ່ຄົ້ນຄວ້າສຶກສາຮ່ຳຮຽນ ແລະ ຫ້າວຫັນປະຕິບັດຕາມໂມງເວລາ ລະບຽບວິໄນຂອງໂຮງຮຽນໄດ້ເປັນຢ່າງ ດີ ແລະ ຜົນການສອບເສັງເຫັນວ່າທຸກສະຫາຍສາມາດຍາດໄດ້ຄະແນນດີ, ຄະແນນເກັ່ງ. ສຳລັບຊຸດອົບຮົມຄັ້ງນີ້, ມີນັກຮຽນທັງໝົດ 134 ສະຫາຍ, ຫຼັກ ສູດການຮຽນ-ການສອນແມ່ນໄດ້ປະຕິບັດຕາມກົມໃຫຍ່ເສນາທິການກອງທັບວາງອອກຢ່າງເຂັ້ມງວດ, ຜ່ານການອົບຮົມສາມາດສະຫຼຸບຕີລາຄາຜົນໄດ້ຮັບ ຄື: ຜົນການສອບເສັງຕົວຈິງພາກຮຽນ ທີ I ຂັ້ນເກັ່ງ 03 ສະຫາຍ, ເທົ່າກັບ 2,23 % ກາງ 67 ສະຫາຍ 50 % ແລະ ຜົນການສອບເສງຈົບຊັ້ນຂັ້ນເກັ່ງມີ 14 ສະຫາຍ ເທົ່າກັບ 10,45 %, ກາງ 76 ສະຫາຍ ເທົ່າກັບ 56,71 % ຕີລາຄາຄຸນທາດການເມືອງຂອງນັກຮຽນປະເພດແຂງມີ 109 ສະຫາຍ ເທົ່າກັບ 81,35%, ກາງ 25 ສະຫາຍ ເທົ່າກັບ 18,58% ສ້າງຄູສອນດີ, ສອນເກັ່ງຈຳນວນ 08 ສະຫາຍ ເທົ່າກັບ 20,51 %. ໃນພິທີຍັງໄດ້ປະກາດການເລື່ອນ ຊັ້ນ ສິບຕີຂຶ້ນສິບເອກຈຳນວນ 47 ສະຫາຍ, ສິບໂທຂຶ້ນສິບເອກຈຳນວນ 61 ສະຫາຍ ແລະ ມອບໃບປະກາສະນີຍະບັດໃຫ້ແກ່ນັກຮຽນທັງໝົດຈຳນວນ 134 ສະຫາຍ ເຊີ່ງມອບໂດຍ ສະຫາຍ ພັນໂທ ວິໄລສັກ ກິ່ງແກ້ວ ຫົວໜ້າການທະຫານໂຮງຮຽນການທະຫານທ້ອງຖິ່ນແຂວງຈຳປາສັກ.
ໂອກາດດັ່ງກ່າວ, ສະຫາຍ ພົນຈັດຕະວາ ສຸໄກ ພິມມະສານ ໄດ້ມີຄຳເຫັນໂອ້ລົມ ແລະ ສະແດງຄວາມຍ້ອງຍໍຊົມເຊີຍຕໍ່ຄູ-ອາຈານ ແລະ ນັກຮຽນທີ່ໄດ້ ພ້ອມກັນຜ່ານຜ່າອຸປະສັກຄວາມຫຍຸ້ງຍາກນານາປະການ ແລະ ພ້ອມໃຈກັນປະຕິບັດຕາມແຜນການຮຽນ-ການສອນ ເຮັດໃຫ້ການອົບຮົມຄັ້ງນີ້ປະສົບຜົນ ສຳເລັດໄດ້ຕາມຄາດໝາຍທີ່ວາງໄວ້, ນອກນີ້ກໍຮຽກຮ້ອງໃຫ້ນັກຮຽນທຸກສະຫາຍ ຈົ່ງນຳເອົາຄວາມຮູ້, ຄວາມສາມາດທີ່ຄູ-ອາຈານຖ່າຍທອດໃຫ້ນຳໄປຈັດ ຕັ້ງຜັນຂະຫຍາຍເຂົ້າໃນໜ້າທີ່ວຽກງານຕົວຈິງຢູ່ພາຍໃນກົມກອງຂອງຕົນໃຫ້ເກີດດອກອອກຜົນ ແລະ ພັດທະນາກົມກອງໃຫ້ດີຂຶ້ນເທື່ອລະກ້າວ.
ແຫຼ່ງທີ່ມາ: ວິໄລພອນ ວົງວິສອນ
ວັນທີ 24/10/2022